
Parlamentul  României

Camera  Deputaţilor
Comisia pentru Sănătate şi Familie
              Nr. 28/456/ 11 noiembrie  2005 

BIROULUI PERMANENT 

AL

CAMEREI DEPUTAŢILOR,

Vă înaintăm , alăturat, raportul asupra proiectului de Lege privind modificarea şi completarea art.4 din Ordonanţa Guvernului nr.79/2004 pentru înfiinţarea Agenţiei Naţionale de Transplant ( PLX nr.423 /2005),  trimis comisiei pentru examinare, în fond, cu adresa nr.PLX 423  din 28.09.2005, Camera Deputaţilor fiind Cameră decizională.

La întocmirea raportului, comisia a avut în vedere avizul Comisiei juridice, de disciplină şi imunităţi nr.PLX/423/13.10.2005, avizul Comisiei pentru buget, finanţe şi bănci nr.460/13.10.2005,  avizul Consiliului Legislativ nr.387/18.04.2005, precum şi punctul de vedere al Guvernului nr.262/29.06.2005.

În raport de obiectul şi conţinutul său, proiectul de lege  face parte din categoria legilor ordinare, potrivit prevederilor articolului 73 din Constituţia României, republicată.
                  PREŞEDINTE,                                        SECRETAR,

 DEP.ACAD.PROF.MIRCEA IFRIM   DEP.DR.DIACONESCU RENICĂ

Parlamentul  României

Camera  Deputaţilor
Comisia pentru Sănătate şi Familie
                                                                                    Nr. 28/456  /11 noiembrie  2005

R A P O R T 

asupra proiectului de Lege privind modificarea şi completarea art.4 din Ordonanţa Guvernului nr. 79/2004 pentru înfiinţarea Agenţiei Naţionale de Transplant  ( PLX nr.423 /2005)

1. Cu adresa nr.PLX 423 din 28 septembrie 2005,  Comisia pentru sănătate şi familie a fost sesizată cu dezbaterea , în fond, a proiectului de Lege privind modificarea şi completarea art.4 din Ordonanţa Guvernului nr. 79/2004 pentru înfiinţarea Agenţiei Naţionale de Transplant ( PLX nr.423 /2005) .

La întocmirea raportului, comisia a avut în vedere avizul Comisiei juridice, de disciplină şi imunităţi nr.PLX/423/13.10.2005, avizul Comisiei pentru buget, finanţe şi bănci nr.460/13.10.2005,  avizul Consiliului Legislativ nr.387/18.04.2005, precum şi punctul de vedere al Guvernului nr.262/29.06.2005.

Prezentul proiect de lege prevede completarea art.4 din Ordonanţa Guvernului nr. 79/2004 pentru înfiinţarea Agenţiei Naţionale de Transplant, aprobată prin modificări şi completări prin Legea nr.588/2004 cu unele prevederi privind alocarea unui număr de posturi ce urmează a fi finanţate integral de la bugetul de stat, precum şi stabilirea funcţiei de şef al oficiilor regionale ca funcţie onorifică. 

În consecinţă, comisia propune Plenului Camerei Deputaţilor  spre dezbatere şi aprobare proiectul de lege care face obiectul raportului .

2. Proiectul de lege face parte din categoria legilor ordinare, potrivit prevederilor articolului 73 din Constituţia României, republicată.

3. La dezbaterea proiectului de lege au participat, în conformitate cu prevederile art.51 şi 52 din Regulamentul Camerei Deputaţilor, din partea Guvernului doamna Andreea Szakacs, consilier, Ministerul Sănătăţii .

4. La lucrările comisiei din ziua de 8.11.2005 ,  au fost prezenţi 16 deputaţi . 

Raportul comisiei a fost adoptat în unanimitate  .

5.Proiectul de lege a fost adoptat de Senat în şedinţa din 22 septembrie 2005.

6.  Proiectul de lege, potrivit art.75 din Constituţia României, republicată şi art.86 din Regulamentul Camerei Deputaţilor, astfel cum a fost modificat prin Hotărârea Camerei Deputaţilor nr.23/2003, este de competenţa decizională a Camerei Deputaţilor.
În urma dezbaterii, comisia propune admiterea cu modificări a proiectului de lege.
I. Amendamente admise

În urma dezbaterii, Comisia pentru sănătate şi familie propune adoptarea proiectului de lege cu următoarele amendamente:

	Nr.

crt.
	Text ordonanţă
	Text Senat
	Text propus de comisie

( autorul amendamentului )
	Motivarea

amendamentelor

propuse

	0.
	1.
	2.
	3.
	

	1.
	____
	Titlul legii
“ Lege privind modificarea şi completarea art.4 din Ordonanţa Guvernului nr.79/2004 pentru înfiinţarea Agenţiei Naţionale de Transplant ”
	Nemodificat.

	

	2.
	____
	Articol unic
„Articol unic. – Articolul 4 din Ordonanţa Guvernului nr.79/2004 pentru înfiinţarea Agenţiei Naţionale de Transplant, aprobată cu modificări şi completări prin Legea nr.588/2004, publicată în Monitorul Oficial al României , Partea I, nr.791 din 27 august 2004, se modifică şi se completează după cum urmează:”


	Nemodificat. 

	

	3.
	Articolul 4 din Ordonanţa Guvernului nr.79/2004 modificat prin Legea nr.588/2004
“Art.4. – (1) Regulamentul de organizare şi funcţionare, precum şi organigrama Agenţiei Naţionale de Transplant se aprobă prin ordin al ministrului sănătăţii, în termen de 60 de zile de la data intrării în vigoare a legii de aprobare a prezentei ordonanţe.
____

(2) Agenţia Naţională de Transplant este condusă de către un director executiv numit  prin ordin al ministrului sănătăţii.

(3) Directorul executiv are calitatea de ordonator terţiar de credite.

(4) Oficiul regional de transplant este condus de către persoana cu cea mai mare experienţă clinică, organizatorică şi ştiinţifică dovedită în domeniul transplantului, din zonă, şi numită prin ordin al ministrului sănătăţii.”


	Nemodificat. 
“1. După alineatul (1) se introduce un alineat nou, alin.(11), cu următorul cuprins:

„(11) Agenţia Naţională de Transplant funcţionează cu un număr maxim de 20 de posturi, asigurate prin redistribuire din cadrul unităţilor subordonate Ministerului Sănătăţii şi finanţate integral de la bugetul de stat.”
 „2. Alineatele (2) şi (4) vor avea următorul cuprins:

„(2) Agenţia Naţională de Transplant este condusă de către un director executiv numit pe bază de concurs, prin ordin al ministrului sănătăţii.

(3) Nemodificat. 
(4) Oficiul regional de transplant este condus în mod onorific de către persoana cu cea mai mare experienţă clinică, organizatorică şi ştiinţifică dovedită în domeniul transplantului, din zonă şi numită prin ordin al ministrului sănătăţii.”


	Nemodificat. 
 “1. După alineatul (1) se introduce un alineat nou, alin.(11), cu următorul cuprins:

„(11) Agenţia Naţională de Transplant funcţionează cu un număr maxim de 50 de posturi, asigurate prin redistribuire din cadrul unităţilor subordonate Ministerului Sănătăţii şi finanţate integral de la bugetul de stat.”

Nemodificat. 

Nemodificat. 

Nemodificat. 

Autori: Comisia pentru sănătate şi familie şi Ministerul Sănătăţii .


	Agenţia se va dezvolta şi va avea câte un reprezentant în fiecare judeţ şi mai mulţi reprezentanţi pentru Bucureşti.



În cursul dezbaterilor nu au fost înregistrate amendamente respinse.
                            PREŞEDINTE,                                                                                                SECRETAR,

           DEP.ACAD.PROF.DR.MIRCEA IFRIM                                                   DEP.DR.DIACONESCU RENICĂ

